uzatvorená podľa § 269 ods. 2 a § 271 zákona č. 513/1991 Zb. Obchodný zákonník v znení neskorších predpisov (ďalej aj len ako “*Dohoda*“ v príslušnom gramatickom tvare) medzi:

obchodné meno: **JASPLASTIK-SK, s.r.o.**

sídlo: Matúškovo 913, 925 01 Matúškovo, Slovenská republika

IČO: 36 242 578

zápis: obchodný register Okresného súdu Trnava, oddiel: Sro, vložka č. 12662/T

konajúca prostredníctvom: Ing.Milan Macháček, konateľ

 Ing. Arpád Szakács, konateľ

(ďalej aj len ako “*JP-SK*“ v príslušnom gramatickom tvare)

a

obchodné meno: **[\*]**

sídlo: [\*]

IČO: [\*]

zápis: [\*]

konajúca prostredníctvom: [\*]

(ďalej aj len ako “*[\*]*“ v príslušnom gramatickom tvare)

(JP-SK a [\*] ďalej jednotlivo aj len ako “*Zmluvná strana*“ v príslušnom gramatickom tvare alebo spolu aj len ako “*Zmluvné strany*“ v príslušnom gramatickom tvare)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREAMBULA**

Nakoľko spoločnosť JP-SK a [\*] uvažujú uzatvoriť zmluvný vzťah ohľadom [\*] (ďalej aj len ako “*Projekt*” v príslušnom gramatickom tvare), Zmluvné strany si želajú pred uzatvorením akéhokoľvek zmluvného vzťahu, na základe ktorého bude Projekt realizovaný, vymeniť určité informácie dôvernej charakteru potrebné pre posúdenie tohto Projektu.

***Zmluvné strany sa dohodli na nasledovnom:***

**1. Účel Dohody**

Účelom tejto Dohody je stanoviť podmienky, za ktorých možno nakladať s Dôvernými informáciami (definované nižšie), ktoré patria alebo s ktorými je oprávnená nakladať jedna Zmluvná strana (ďalej aj len ako “*Poskytujúca strana*“ v príslušnom gramatickom tvare), a ktoré táto Zmluvná strana poskytuje priamo alebo prostredníctvom tretej strany druhej Zmluvnej strane (ďalej aj len ako “*Prijímajúca strana*“ v príslušnom gramatickom tvare) alebo ku ktorým jej neskôr umožní získať prístup.

**2. Dôverné informácie**

Pre účely tejto Dohody, “*Dôverné informácie*” znamenajú všetky a akékoľvek informácie, dáta, dokumenty a skutočnosti, bez ohľadu na ich charakter, podobu, formu a spôsob zachytenia, uchovania a odovzdania, ktoré sú poskytnuté alebo inak sprístupnené ktoroukoľvek Zmluvnou stranou druhej Zmluvnej strane, alebo inak získané v priebehu spolupráce Zmluvných strán v súvislosti s Projektom, bez ohľadu na to, či sú alebo nie sú osobitne označené poskytujúcou Zmluvnou stranou ako dôverné. Dôverné informácie sú najmä, ale nielen akékoľvek obchodné, technické, technologické, finančné, komerčné alebo prevádzkové informácie, špecifikácie, plány, náčrty, modely, grafy, vzorky, dáta, počítačové programy a pod. Za Dôverné informácie poskytované ktoroukoľvek Zmluvnou stranou sa považujú dôverné informácie, ktoré boli poskytnuté priamo Zmluvnou stranou, jej spriaznenými osobami, internými osobami alebo inými na to určenými zástupcami, vrátane obchodných partnerov Zmluvnej strany, ktorí Dôverné informácie poskytli druhej Zmluvnej strane na základe dohody, súhlasu alebo pokynu poskytujúcej Zmluvnej strany.

Akékoľvek analýzy, poznámky alebo dokumenty vypracované alebo načrtnuté Prijímajúcou stranou na základe alebo v súvislosti s Dôvernými informáciami sa tiež považujú za Dôverné informácie.

Informácie sa nebudú považovať za Dôverné informácie, ak Prijímajúca strana hodnoverne preukáže, že takéto informácie:

(1) sa stali všeobecne známymi už pred ich poskytnutím alebo umožnením získania prístupu k nim Prijímajúcej strane, alebo sa stali všeobecne známymi až po ich poskytnutí alebo umožnení získania prístupu k nim bez toho, aby došlo k porušeniu záväzkov podľa tejto Dohody; alebo

(2) už boli Prijímajúcej strane známe pred ich poskytnutím Poskytujúcou stranou, s výnimkou informácii, ktoré boli poskytnuté alebo ku ktorým Prijímajúca strana získala prístup na základe inej dohody o mlčanlivosti a ochrane dôverných informácií; alebo

(3) boli dosiahnuté Prijímajúcou stranou nezávisle od jej prístupu k Dôverným informáciám; alebo

(4) boli legálne nadobudnuté Prijímajúcou stranou od tretej strany, ktorá nepodlieha záväzku mlčanlivosti voči Poskytujúcej strane, a to za podmienky, že všeobecne záväzné právne predpisy umožňujú používanie takýchto informácií; alebo

(5) boli sprístupnené v súlade so všeobecne záväznými právnymi predpismi alebo rozhodnutiami orgánov verejnej správy alebo súdu.

**3. Záväzok mlčanlivosti a dôvernosti**

Bez ohľadu na ustanovenia článku 5 tejto Dohody, sa Prijímajúca strana zaväzuje prísne ochraňovať a utajovať všetky Dôverné informácie, a bez predchádzajúceho písomného súhlasu Poskytujúcej strany (ktorý môže byť poskytnutý alebo odmietnutý na základe vlastného uváženia Poskytujúcej strany):

(1) neposkytne tretej strane informáciu o účele alebo obsahu o tejto Dohody, alebo informáciu o tom, že prebiehajú rokovania ohľadom Projektu; alebo

(2) neposkytne tretej strane Dôverné informácie, ktoré získala alebo ku ktorým jej bol umožnený prístup. Platí, že ak Poskytujúca strana povolí poskytnutie Dôverných informácií tretej osobe, Prijímajúca strana sa zaväzuje poskytnúť Dôverné informácie iba v súlade s podmienkami stanovenými Poskytujúcou stranou v povolení, pričom Prijímajúca strana zodpovedá za akékoľvek poskytnutie Dôverných informácií v rozpore s takýmto povolením; alebo

(3) nepoužije Dôverné informácie na akýkoľvek iný účel ako na realizáciu Projektu.

Prijímajúca strana prijme akékoľvek a všetky opatrenia potrebné na ochranu Dôverný informácií pred ich neoprávneným sprístupnením, pričom tieto opatrenia musia byť obdobné aspoň tým, ktoré Prijímajúca strana prijala na ochranu vlastných dôverných informácií, takými opatreniami budú najmä, ale nie len:

(1) obmedzenie prístupu k Dôverným informáciám vlastným zástupcom spoločnosti, zamestnancom a subdodávateľom priamo zapojených do Projektu, pričom Prijímajúca strana musí (i) zabezpečiť, že tieto osoby budú vopred poučené o dôvernej povahe predmetných Dôverných informácií a (ii) zabezpečiť a garantovať, že tieto osoby budú manipulovať s predmetnými Dôvernými informáciami v súlade s podmienkami tejto Dohody a (iii) musí zabezpečiť na výslovnú žiadosť Poskytujúcej strany, že tieto osoby podpíšu záväzok mlčanlivosti; a

(2) kopírovanie a/alebo reprodukovanie Dôverných informácií alebo ich časti len v rozsahu nevyhnutnom na posúdenie/realizáciu Projektu a zabezpečenie, že takéto Dôverné informácie budú označené ako “Dôverné“ alebo “Tajné“; a

(3) zdržanie sa akéhokoľvek konania, ktoré môže spôsobiť ujmu alebo vykonanie akéhokoľvek úkonu nevyhnutného na zachovanie dôvernosti Dôverných informácií.

**4. Záväzok vrátenia/zničenia Dôverných informácií**

Prijímajúca strana sa zaväzuje najneskôr do 30 (tridsiatich) dní od uplynutia doby platnosti alebo ukončenia tejto Dohody z akéhokoľvek dôvodu:

(1) vrátiť Poskytujúcej strane poskytnuté alebo získané Dôverné informácie, vrátane všetkých ich kópií, alebo na výslovnú žiadosť Poskytujúcej strany zničiť predmetné Dôverné informácie a všetky ich kópie a potvrdiť túto skutočnosť písomne; a

(2) zničiť akékoľvek dokumenty alebo média v akejkoľvek forme obsahujúce predmetné Dôverné informácie alebo ich časť a na žiadosť Poskytujúcej strany potvrdiť túto skutočnosť písomne; a

(3) ďalej nepoužívať Dôverné informácie a akékoľvek iné dokumenty v akejkoľvek inej forme obsahujúce Dôverné informácie alebo ich časť.

Vrátenie alebo zničenie Dôverných informácii v súlade s ustanoveniami tohto článku Dohody nezbavuje Prijímajúcu stranu povinnosti plnenia ostatných záväzkov vyplývajúcich jej z tejto Dohody.

**5. Povinnosť sprístupnenia Dôverných informácií**

V prípade, že Prijímajúca strana je povinná na základe zákona, rozhodnutia súdu alebo akéhokoľvek iného rozhodnutia na to oprávneného orgánu verejnej správy, sprístupniť účel a obsah tejto Dohody, skutočnosť, že prebiehajú rokovania o Projekte, alebo Dôverné informácie, alebo ich časť (ďalej aj len ako “*Povinnosť sprístupnenia*“ v príslušnom gramatickom tvare), Prijímajúca strana sa zaväzuje:

(1) bez zbytočného odkladu oznámiť Poskytujúcej strane, pokiaľ možno ešte pred plnením Povinnosti sprístupnenia, o jej existencii a zámere sprístupniť Dôverné informácie, a to takým spôsobom, aby Poskytujúca strana mohla vykonať úkony potrebné na zachovanie dôvernosti Dôverných informácií; a

(2) poskytnúť Poskytujúcej strane súčinnosť ohľadom akéhokoľvek úkonu smerujúceho k zachovaniu dôvernosti Dôverných informácií, systematicky konzultovať s Poskytujúcou stranou poskytnutie týchto informácií a vo všeobecnosti vykonať všetko, čo bude prípustné na ochranu dôvernosti Dôverných informácií v súlade s touto Dohodou.

**6. Porušenie Dohody**

Prijímajúca strana berie na vedomie, že akékoľvek porušenie jej záväzkov určených touto Dohodou môže spôsobiť Poskytujúcej strane vážnu ujmu, a preto:

(1) bez ohľadu na nižšie uvedené ustanovenie odseku (2), Poskytujúca strana môže v prípade naliehavosti a/alebo predbežného súdneho konania uskutočniť akýkoľvek úkon zamedzujúci porušeniu Dohody alebo zaviazať Prijímajúcu stranu plniť si svoje povinnosti; a

(2) Prijímajúca strana nahradí Poskytujúcej strane akékoľvek priame alebo nepriame, hmotné, alebo nehmotné, nadväzujúce, alebo nenadväzujúce straty, náklady, alebo škody vzniknuté Poskytujúcej strane v dôsledku porušenia tejto Dohody.

**7. Zákaz prevodu vlastníckych práv**

Táto Dohoda nemôže byť žiadnym spôsobom vykladaná tak, že sa ňou Prijímajúcej strane poskytuje, prevádza alebo Prijímajúcej strane vzniká výslovne alebo mlčky akékoľvek vlastnícke alebo užívacie právo k Dôverným informáciám, ich časti alebo akémukoľvek inému prvku, ku ktorému sa vzťahujú, a najmä, ale nie len, k akémukoľvek know-how alebo duševnému alebo priemyselnému vlastníctvu s výnimkou práva získavať a používať Dôverné informácie v súlade s podmienkami tejto Dohody. Preto, Prijímajúca strana sa zaväzuje, že si nebude nárokovať žiadne priemyselné a/alebo duševné práva založené na Dôverných informáciách alebo na prvkoch, ku ktorým sa Dôverné informácie vzťahujú a zaväzuje sa nepoužívať ich priamo alebo nepriamo vo svojom know-how alebo pre vlastné priemyselné alebo duševné vlastníctvo.

**8. Trvanie Dohody**

Táto Dohoda nadobúda platnosť a účinnosť dňom jej podpisu oboma Zmluvnými stranami. Táto Dohoda sa uzatvára na dobu neurčitú. Túto Dohodu je možné vypovedať ktoroukoľvek zo Zmluvných strán, a to aj bez uvedenia dôvodu, najskôr však po uplynutí 3 (troch) rokov od jej uzatvorenia, no nie však skôr ako budú ukončené akékoľvek platné a účinné zmluvy medzi Zmluvnými stranami týkajúce sa Projektu, ktoré obsahujú Dôverné informácie alebo pokiaľ sa tieto Dôverné informácie prestanú v zmysle článku 2 tejto Dohody považovať za Dôverné informácie.

**9. Rozhodné právo a súdna právomoc**

Táto Dohoda a právny vzťah ňou založený sa riadi výlučne právnym poriadkom Slovenskej republiky, a to aj v prípade, ak by podľa zákona č. 97/1963 Zb. o medzinárodnom práve súkromnom a procesnom v znení neskorších predpisov, podľa nariadenia Rady (ES) č. 593/2008 o rozhodnom práve pre zmluvné záväzky (Rím I) alebo podľa inej právnej normy, zákona alebo medzinárodnej zmluvy upravujúcej voľbu rozhodného práva, nebolo dané ako rozhodné právo právo Slovenskej republiky.

Zmluvné strany vyhlasujú, že spory, ktoré vzniknú na základe alebo v súvislosti s Dohodou alebo právnym vzťahom Dohodou založeným, sa budú riešiť pred vecne a miestne príslušným súdom v Slovenskej republike. V prípade, ak by podľa zákona č. 97/1963 Zb. o medzinárodnom práve súkromnom a procesnom v znení neskorších predpisov, podľa nariadenia Rady (ES) č. 44/2001 o právomoci a o uznávaní a výkone rozsudkov v občianskych a obchodných veciach alebo podľa inej právnej normy, zákona alebo medzinárodnej zmluvy upravujúcej príslušnosť súdov pri sporoch s cudzím prvkom, nebol príslušným súdom súd Slovenskej republiky, príslušným súdom bude podľa dohody Zmluvných strán Okresný súd Trnava, Hlavná 49, 917 83 Trnava, Slovenská republika.

**10. Všeobecné ustanovenia**

10.1 Rozsah Dohody

Táto Dohoda predstavuje jediný zmluvný dokument upravujúci vzťahy medzi Zmluvnými stranami ohľadom vyššie uvedeného účelu tejto Dohody a nahrádza akékoľvek rokovania, prísľuby a dokumenty uzatvorené pred nadobudnutím jej platnosti. Akákoľvek zmena tejto Dohody môže vykonaná len na základe písomného dodatku riadne podpísaného oboma Zmluvnými stranami. Dohoda sa nemôže vykladať ako:

(1) založenie povinnosti Poskytujúcej strany sprístupniť Dôverné informácie počas trvania platnosti Dohody (Poskytujúca strana rozhodne, na základe vlastného uváženia, ktoré Dôverné informácie si želá sprístupniť, a ktoré prestane sprístupňovať bez toho, aby to bol dôvodom na ukončenie tejto Dohody); a

(2) založenie záväzku jednej alebo druhej strany uzatvoriť ohľadom Projektu zmluvu akejkoľvek povahy; a

(3) založenie povinnosti pre Prijímajúcu stranu platiť za poskytnutie Dôverných informácií, a

(4) akékoľvek obmedzenie voľnosti ktorejkoľvek Zmluvnej strany uzatvárať zmluvy s tretími stranami, s výhradami podľa ustanovení tejto Dohody; a

(5) založenie de facto obchodnej spoločnosti, spoločného podniku, zastúpenia, fondu alebo iného združenia akejkoľvek povahy medzi Zmluvnými stranami, každá Zmluvná strana zodpovedá za svoje záväzky ako sú určené v tejto Dohode; a

(6) umožnenie jednej Zmluvnej strane, vo vzťahu k tretím stranám, konať alebo vyhlasovať, že má právomoc konať ako zástupca oboch Zmluvných strán, alebo akýmkoľvek iným spôsobom konať alebo zaväzovať druhú Zmluvnú stranu.

10.2 Absencia záruk

Prijímajúca strana berie na vedomie a súhlasí s tým, že Poskytujúca strana nedáva žiadnu záruku za to, že poskytované Dôverné informácie sú správne a/alebo úplné. Žiadne z ustanovení tejto Dohody nemôže byť považované za poskytnutie záruky Poskytujúcou stranou Prijímajúcej strane, ktorá môže zahŕňať zodpovednosť Poskytujúcej strany z dôvodu alebo v dôsledku používania Dôverných informácií Prijímajúcou stranou.

10.3 Oddeliteľnosť

V prípade, ak akékoľvek ustanovenie tejto Dohody bude z akéhokoľvek dôvodu neplatné alebo nevymáhateľné, ostatné ustanovenia tejto Dohody nebudú touto neplatnosťou alebo nevymáhateľnosťou dotknuté. Zmluvné strany sa zaväzujú opätovne prerokovať uvedené neplatné alebo nevymáhateľné ustanovenia s cieľom prepracovať uvedené ustanovenia tak, aby boli v súlade s platnými právnymi predpismi čo najbližšie pôvodnému zámeru Zmluvných strán.

10.4 Zrieknutie sa práv

Skutočnosť, že si jedna Zmluvná strana v akomkoľvek čase neuplatňuje akékoľvek ustanovenie tejto Dohody, alebo, že nepožaduje uplatňovanie tohto ustanovenia druhou Zmluvnou stranou, nemožno považovať za vzdanie sa akéhokoľvek práva podľa predmetného alebo iného ustanovenia Dohody, alebo za zmenu doby platnosti Dohody alebo práva ktorejkoľvek Zmluvnej strany neskôr požadovať dodržiavanie tohto ustanovenia alebo Dohody ako takej.

10.5 Postúpenie

Každá zo Zmluvný strán berie na vedomie, že sprístupniť Dôverné informácie je možné len s ohľadom na záujmy druhej Zmluvnej strany, a že previesť celú Dohodu alebo jej časť, alebo práva a/alebo povinnosti z nej vyplývajúce v prospech tretej strany, nemožno bez predchádzajúceho písomného súhlasu druhej Zmluvnej strany, uvedené sa vzťahuje aj na prípady zlúčenia, splynutia, rozdelenia alebo čiastočného prevodu imania Zmluvnej strany.

10.6 Komunikácia

Akékoľvek oznámenia a ostatná nevyhnutná alebo dobrovoľná korešpondencia uskutočnené v súlade s touto Dohodou (ďalej aj len ako “*Oznámenia*“ v príslušnom gramatickom tvare) budú vykonané v písomnej podobe.

S ohľadom na dôležitosť, Oznámenia môžu byť doručované nasledovným spôsobom:

(i) osobne alebo

(ii) kuriérom, alebo

(iii) doporučenou poštou, alebo

(iv) faxom, alebo

(v) e-mailom,

použitím kontaktných údajov uvedených pri určení Zmluvných strán alebo písomne oznámených Zmluvnou stranou.

Pre účely tejto Dohody, Oznámenia alebo iná korešpondencia budú považované za doručené dňom:

(i) potvrdenia doručenia adresátom, ak sú doručované osobne alebo

(ii) potvrdenia doručenia adresátom, ak sú doručované kuriérom, alebo

(iii) potvrdenia doručenia adresátom, ak sú doručované doporučenou poštou, alebo

(iv) potvrdenia prenosu faxovej správy, ak sú doručované faxom, alebo

(v) potvrdenia odoslania e-mailu, ak sú doručované e-mailom.

10.7 Jazyk Dohody

Táto Dohoda je vyhotovená v slovenskom, anglickom a nemeckom jazyku. V prípade rozporov medzi jednotlivými jazykovými vyhotoveniami má anglická verzia prednosť.

Zmluvné strany týmto vyhlasujú, že si túto Dohodu prečítali, jej obsahu porozumeli a vyhlasujú, že táto Dohoda vyjadruje ich vážnu, slobodnú a určitú vôľu, a že nebola uzatvorená v tiesni ani za nápadne nevýhodných podmienok.

 **Za JP-SK: Za [\*]:**

 V Matúškove, dňa [\*] V [\*], dňa [\*]

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **JASPLASTIK-SK, s.r.o. [\*]**

Ing. Milan Macháček, konateľ [\*]

 Ing. Arpád Szakács, konateľ